jkorsvik/nowiki_second_scrape_merged huggingface dataset:
Fjellstengelvikler

Fjellstengelvikler  (Epiblema simploniana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 15-19 millimeter), ganske kraftig, brunlig vikler. Forvingen er nokså mørkt brunlig, litt spraglete, med en stor, hvit flekk ved bakkanten.
Bakvingen er blekbrun.


== Levevis ==
Larven og dens næringsplante er ukjente. Arten finnes mest på fjellet, men det finnes også enkelte lavlandsbestander.


== Utbredelse ==
Arten er utbredt i Europa, unntatt de vestligste og sørøstlige delene, og i det nordlige Asia.
I Norge er den funnet spredt i indre og høyereliggende strøk over hele landet, men den er sjelden.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten stengelviklere, Epiblema Hübner, 1825
fjellstengelvikler, Epiblema simploniana (Duponchel, 1835)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) fjellstengelvikler i Global Biodiversity Information Facility 
(no) fjellstengelvikler hos Artsdatabanken 
(sv) fjellstengelvikler hos Dyntaxa 
(en) fjellstengelvikler hos Fauna Europaea 
(en) fjellstengelvikler hos NCBI 
(en) Kategori:Epiblema simploniana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Alantstengelvikler

Alantstengelvikler  (Epiblema inulivora) er en sommerfugl i gruppen av viklere (Tortricidae). Arten var inntil nylig kjent som Epiblema obscurana men dette navnet er ugyldig fordi navnet obscurana tidligere har blitt brukt på en annen art i den slekten der Epiblema obscurana ble plassert opprinnelig (homonymi). 


== Utseende ==
En middelsstor (vingespenn 14-16 millimeter), mørkbrun vikler. Kroppsbygningen er ganske kraftig. Forvingen er svært mørkt brunspraglete med en hvit flekk ved bakkanten.


== Levevis ==
Larvene utvikler seg i stengelen på krattalant (Inula salicina).
Arten forekommer på enger på kalkgrunn der næringsplanten vokser.


== Utbredelse ==
Arten er utbredt i Mellom- og Nord-Europa. I Norge er den sjelden, bare kjent fra en håndfull lokaliteter i Oslo-området og ytre Telemark. Den blir vurdert som Sterkt truet (EN) på Norsk rødliste for arter fra 2021.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten stengelviklere, Epiblema Hübner, 1825
alantstengelvikler, Epiblema inulivora (Meyrick, 1932)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]
Rødlistevurdering for alantstengelvikler: [3]


== Eksterne lenker ==
(en) alantstengelvikler i Global Biodiversity Information Facility 
(no) alantstengelvikler hos Artsdatabanken 
(sv) alantstengelvikler hos Dyntaxa 
(en) alantstengelvikler hos Fauna Europaea 
(en) alantstengelvikler hos NCBI 
(en) Kategori:Epiblema inulivora – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Hagerosevikler

Hagerosevikler  (Notocelia cynosbatella) er en sommerfugl i gruppen av viklere (Tortricidae). 


== Utseende ==
En middelsstor til ganske stor (vingespenn 16-22 millimeter) vikler. Forvingen er grå ved roten, den ytre halvdelen for det meste hvit, men litt gråbrun i spissen. Et godt kjennetegn for å skille denne arten fra nærtstående arter er at labialpalpene er kledt med lange, gule hår.


== Levevis ==
Larven utvikler seg på nye skudd og blomsterknopper av roser (Rosa spp.), sjeldnere andre busker og trær i rosefamilien. Arten kan gjøre noe skade ved rosedyrking ved å ødelegge blomsterknoppene.
De voksne viklerne flyr fra mai til juli, mest om natten.


== Utbredelse ==
Arten er utbredt i så godt som hele Europa (bortsett fra Island) og i det nordlige Asia østover til Mongolia.
I Norge er den funnet nord til den sørlige delen av Nordland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten roseviklere, Notocelia Hübner, 1825
hagerosevikler, Notocelia cynosbatella (Linnaeus, 1758)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Notocelia cynosbatella på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) hagerosevikler i Encyclopedia of Life 
(en) hagerosevikler i Global Biodiversity Information Facility 
(no) hagerosevikler hos Artsdatabanken 
(sv) hagerosevikler hos Dyntaxa 
(en) hagerosevikler hos Fauna Europaea 
(en) hagerosevikler hos NCBI 
(en) Kategori:Notocelia cynosbatella – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Tanel Toom

Tanel Toom (født 1. november 1982) er en estisk filmregissør.
Toom gikk ut av Universitetet i Tallinn i 2005, etter å ha tatt en bachelor i Film og Video. Etter utdannelsen jobbet han med reklamefilmer og som regiassistent.
Han bor nå i London i Storbritannia, der han gikk på National Film and Television School mellom 2007 og 2010.
Toom ble nominert til en Oscar for beste kortfilm for filmen The Confession (2010).


== Kilder ==
«Our screening room - Tanel Toom». National Film and Television School. Arkivert fra originalen 25. september 2011. Besøkt 31. januar 2011. 
«Allfilm: Tanel Toom». Allfilm. Arkivert fra originalen 12. juni 2008. Besøkt 31. januar 2011. 


== Eksterne lenker ==
(en) Tanel Toom på Internet Movie Database 
(da) Tanel Toom på Filmdatabasen 
(fr) Tanel Toom på Allociné 
(en) Tanel Toom hos The Movie Database
Svart rosevikler

Svart rosevikler  (Notocelia tetragonana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 13-16 millimeter), brunspraglete vikler. Forvingen er livlig brunspraglete (ikke så mørk som det norske navnet kunne tyde på), med en hvit flekk ved bakkanten og en grå flekk ved bakhjørnet.


== Levevis ==
Larven utvikler seg på skudd og blomsterknopper av roser (Rosa spp.), både viltvoksende og dyrkede.
De kjente, norske lokalitetene ligger på utmarksbeiter med nypebusker, der arten er truet av gjengroing.


== Utbredelse ==
Arten er utbredt i Europa, unntatt lengst i nord og sør, og i det nordlige Asia.
I Norge er den utbredt i Møre og Romsdal og Trøndelag, dessuten finnes det ett enkeltfunn fra Asker. Den blir vurdert som Sårbar (VU) på Norsk rødliste for arter fra 2015.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten roseviklere, Notocelia Hübner, 1825
svart rosevikler, Notocelia tetragonana (Stephens, 1834)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Notocelia tetragonana på UK Moths: [2]
Fauna Europaea, utbredelsesdatabase for europeiske dyr: [3]
Rødlsitevurdering for svart rosevikler: [4]


== Eksterne lenker ==
(en) svart rosevikler i Encyclopedia of Life 
(en) svart rosevikler i Global Biodiversity Information Facility 
(no) svart rosevikler hos Artsdatabanken 
(sv) svart rosevikler hos Dyntaxa 
(en) svart rosevikler hos Fauna Europaea 
(en) svart rosevikler hos NCBI 
(en) Kategori:Notocelia tetragonana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Rustrød rosevikler

Rustrød rosevikler  (Notocelia uddmanniana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 15-20 millimeter) vikler. Forvingens grunnfarge er lys brunlig grå, ved bakkanten med en stor, rustrød til sjokoladebrun flekk. Dette gjør det lett å kjenne igjen arten.


== Levevis ==
De voksne viklerne flyr i juni-august.
I motsetning til mange andre arter i slekten Notocelia lever larvene ikke på roser, men helst på bjørnebær og andre busker i bjørnebærslekta (Rubus).


== Utbredelse ==
Arten finnes i Nord-Afrika, over hele Europa bortsett fra de aller nordligste delene, og i det nordlige Asia. Den er utbredt i Sør-Norge nord til den nordlige delen av Oppland, men ikke på Vestlandet nord for Rogaland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten roseviklere, Notocelia Hübner, 1825
rustrød rosevikler, Notocelia uddmanniana (Linnaeus, 1758)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Notocelia uddmanniana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) rustrød rosevikler i Encyclopedia of Life 
(en) rustrød rosevikler i Global Biodiversity Information Facility 
(no) rustrød rosevikler hos Artsdatabanken 
(sv) rustrød rosevikler hos Dyntaxa 
(en) rustrød rosevikler hos Fauna Europaea 
(en) rustrød rosevikler hos NCBI 
(en) Kategori:Notocelia uddmanniana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Cahors

Cahors er en kommune i departementet Lot i regionen Occitanie sørvest i Frankrike. Cahors ligger på en halvøy ved elven Lot, og er hovedstad i departementet.
Cahors har om lag 23 000 innbyggere. Byen er mest kjent for eksport av trøfler, og for produksjon av en spesiell type AOC rødvin, den såkålte vin noir, laget av Malbec-druen. Cahors er fødebyen til politikeren Léon Gambetta og til forfatteren Clément Marot.


== Historie ==
Byen het Divona før romertiden og var hovedstad for den galliske stammen cadurci. I  middelalderen var Cahors en viktig handelsby og dessuten sentrum for sørfranske pengevekslere, og hadde også et eget universitet


== Historiske steder ==
Pont Valentré: Middelalderbro, bygget på 1300-tallet, restaurert i 1879. Byens symbol med 6 buer og 3 forsvarstårn
Cathédrale Saint-Étienne Kjent fransk domkirke fra middelalderen, bygd i romansk-bysantisk stil.


== Befolkningsutvikling ==
Antall innbyggere i kommunen Cahors


== Referanser ==


== Eksterne lenker ==
Offisielt nettsted 
(en) Cahors – kategori av bilder, video eller lyd på Commons 
(en) Cahors – galleri av bilder, video eller lyd på Commons 
Kommunedata INSEE
Julia Child

Julia Child (født 15. august 1912, død 13. august 2004) var en amerikansk kokk, forfatter og tv-personlighet. Hun presenterte det franske kjøkken for amerikanere gjennom sin første bok, Mastering the Art of French Cooking.I 2007 ble hun innvotert i National Women's Hall of Fame.
Hennes berømmelse og innflytelse som TV-kokk i USA har ofte blitt sammenlignet med Ingrid Espelid Hovigs betydning på norsk TV.


== Referanser ==


== Eksterne lenker ==
(en) Julia Child – kategori av bilder, video eller lyd på Commons 
(en) Julia Child på Internet Movie Database 
(en) Julia Child hos American National Biography
Det tyske oktober

Det tyske oktober er benevnelsen på en plan som ble utformet av eksekutivkomitéen i komintern under høydepunktet på den statlige krisen i Weimarrepublikken i 1923. Planen gikk ut på å styrte den demokratiske regjeringen gjennom væpnet statskupp og voldelige midler. Etter forbilde av den russiske oktoberrevolusjonen i 1917 var planen en kommunistisk maktovertagelse. Denne skulle fremme et signal om revolusjoner i hele Mellom-Europa, og på denne måten danne et kommunistisk system etter forbilde av Sovjetunionen. Revolusjonen, som var planlagt å finne sted i oktober/november, ble stanset gjennom inngrep fra riksregjeringen.
Alès

Alès er en kommune i departementet Gard i regionen Occitanie sør i Frankrike. Alès er ansett som Cévennenes «hovedstad».
Alès ligger cirka 40 km nordvestlig for Nîmes i en elveslynge i elven Gardon. Byen ble første gang nevnt cirka 26 før Kristus som Alestum. På 1600-tallet var byen et viktig sentrum for hugenottene, her ble freden i Alès undertegnet i 1629, en slags presisering av ediktet i Nantes. Den gav hugenottene en amnesti mot en innskrenking av privilegier. Etter opphevelsen av ediktet i 1683 flyktet de fleste hugenotter landet og opprettelsen av bispedømmet (langt ned 1790) og byggingen av katedralen Saint-Jean-Baptiste må sees i denne sammenhengen. Industrialiseringen gav byen et løft etter at gruvedrift etter kull kom i gang midt på 1800-tallet.


== Befolkningsutvikling ==
Antall innbyggere i kommunen Alès


== Referanser ==


== Eksterne lenker ==
(fr) Offisielt nettsted 
(en) Alès – kategori av bilder, video eller lyd på Commons 
Kommunedata INSEE
ESSB

ESSB kan sikte til:

Det europeiske system av sentralbanker
IATA-koden til Bromma lufthavn i Sverige
Rhinens republikk

Rhinens republikk (tysk: Rheinische Republik) var navnet på en kortvarig separatistisk, politisk bevegelse som var aktive i Rhinland fra 21. oktober 1923 til 26. november 1924. Bevegelsen oppstod i forbindelse med Ruhrokkupasjonen av allierte tropper fra Belgia og Frankrike, og den påfølgende krisen i Fristaten Preussen med hyperinflasjon. Bevegelsen hadde tre avdelinger, kalt nord, sør, og Ruhr, med regionale hovedsteder i henholdsvis Aachen, Koblenz og Essen.


== Se også ==
Kölnische Volkszeitung
Barbara Leigh-Hunt

Barbara Leigh-Hunt (født 14. desember 1935 i Bath, England) er en brtisk skuespiller, som har opptrådt på teater, film, fjernsyn og radio.På teater har hun opptrådt i flere produksjoner, blant annet med Bristol Old Vic, Royal Shakespeare Company og Royal National Theatre.
Leigh-Hunt har spilt flere filmroller. Hun opptrådte i én av Alfred Hitchcocks senere filmer Frenzy (1972), hvor hun spilte en kvinne som ble voldatatt og kvalt av en seriemorder i én av de mest grafiske mordscenene som Hitchcock noensinne filmet. Hitchcocks datter, Patricia Hitchcock, fant personlig scenen så foruroligende at hun ikke ville la barna se filmen i flere år. 
Leigh-Hunt spilte Lady Catherine de Bourgh i BBCs oppsetning av Stolthet og fordom og bidro med stemmene til Captain Mildred og
Mary the Hover Fairy i BBC Children-serien Charlie Chalk. Hun har gjort mye arbeid på fjernsyn, hovedsakelig i gjestekarakterroller.


== Referanser ==


== Eksterne lenker ==
(en) Barbara Leigh-Hunt på Internet Movie Database 
(sv) Barbara Leigh-Hunt i Svensk Filmdatabas 
(da) Barbara Leigh-Hunt på Scope 
(en) Barbara Leigh-Hunt på AllMovie 
(en) Barbara Leigh-Hunt hos The Movie Database 
(en) Barbara Leigh-Hunt hos Internet Broadway Database
Strand Fjellstue

Strand Fjellstue er et gammelt bruk fra 1700-tallet i Espedalen i Gausdal kommune. 
I 1924 kjøpte Peter Høier gården, og 4 år seinere overdrog han gården til sin sønn Alfred Høier, som bygget opp Strand til pensjonatet  «Strand Kristelige Kvileheim».


== Eksterne lenker ==
Strand Fjellstues nettsider
Rest of the best vol 2,5

Rest of the best Vol 2,5 er et samlealbum av Prima Vera. Etter Herodes Falsks ønske ble den trykket i 50 eksemplarer og solgt som premiere-artikkel 26. september 2000 ved salgsboden til Sentrum Scene i Oslo da Prima Vera hadde premiere på sitt show Prima Vera (a)live 2000.
Samlealbumene Absolute Prima Vera og Prima Vera Show ble utgitt henholdsvis i 1994 og 1999. De inneholdt mange av gruppens sanger fra de opprinnelige vinylalbumene, men mange spor uteble derfra. Derfor ble det til at en fan av gruppa, førte de uteblivende spor fra vinylalbumene over til sin datamaskin og brente en privat CD. Tre ekstra CD-er ble tildelt medlemmene av Prima Vera noen dager før nevnte premiere. Det var da sanger fra albumene Prima Vera, Brakara, Salmer og sanger vi gjerne hiver, Best of Ebba, Den 5te og Ha ha he he ho! (De gærne har'e godt) som ble overført i og med at de var «rene» humoralbum. Brakara ble senere reutgitt på CD i 2001.
Som bonus ble også «Heiser opp» inkludert. Den skulle egentlig vært med på Den 5te, men siden Paul McCartney som var opphavsmannen til originalen «Coming Up», ikke godkjente den norske teksten, måtte Prima Vera se seg nødt til å ta den av albumet.


== Sporliste ==
«Du får drag igjen»
«Jeg bare sitter her og kjeder meg»
«Gjesteopptreden II»
«Oh boy»
«Dagsrevy sang»
«Du er eit svin»
«Evert Tabbe»
«Saltzkammergut»
«Svunnen tid»
«Kokt ask igjen»
«Data-love»
«Zagra znja Zagra»
«Trio Khramphathah»
«Grethe Waitz»
«Det er makt i de fjollete hender»
«Trur'u je er deilig»
«Å nei, slanke meg»
«To slapphe mennesker»
«Tra la la»
«Den gamle grønne prammen»
«Jeg tar liv»
«En smule rotete»
«Konkurranse-låt»
«Det må være spøk»
«Vinnernes konkurranse låt (The popstjerners!)»
«Merci»
«Opp og ned»
«Bettong»
«Balladen om en vellykket sjef»
«Heiser opp»
«La Bamba»
«Busemann sang»
«Feil talking»
«Mu mu»
«Sex! sex! sex!»
«I Left My Heart in San Francisco»
«Min gamle flamme»


== Referanser ==
Barneidrettsskole

Barneidrettsskole er et aktivitetstilbud for de yngste i et idrettslag, der målet er å skape motivasjon for fysisk aktivitet gjennom utprøving av et bredt spekter idretter, lek og treningsaktviteter. Andre begreper som nyttes er allidrett, idrettsskole eller fleridrettsskole. Tilbudene kan være ukentlige økter til fast dag og tid, eller de kan legges til ferier eller helger. Det er ikke uvanlig at idrettslagene, eller andre arrangører, tar seg betalt for tilbudet, utover vanlig medlemskontingent. Spesielt gjelder dette tilbudene i ferier.
I en idrettsskole forventes det allsidig og variert aktivitet både innendørs og utendørs. Alle deltakere skal utfordres utfra egne forutsetninger og hjelpes i gang gjennom lekpregede øvelser. Stimulering og utvikling av grunnleggende bevegelsesmotorikk er utgangspunktet for aktiviteten. Norges idrettsforbund mener idrettsskolene passer for barn under 12 år.
En del barneidrettsskoler bryter med fleridrettstanken og tilbyr aktivitet rettet mot en idrett. Fotballskoler, håndballskoler, alpinskoler og skiskoler er eksempler på dette.


== Se også ==
Idrettsskole, pekerside


== Litteratur ==
Jørgen Weidemann Eriksen (18. februar 2016). «Den enfoldige barneidretten». Klassekampen: 25. 


== Eksterne lenker ==
Norges idrettsforbund: Barneidrettsskoler
Mathgamain mac Cennétig

Mathgamain mac Cennétig (ukjent fødselsår, død 976) var en irsk småkonge i det historiske området Mumu (tilsvarer noenlunde dagens provins Munster) i sørlige Irland fra en gang rundt 970 og fram til hans død seks år senere. Han var en eldre bror av Brian Bóruma, bedre kjent i hans anglifiserte form som Brian Boru. Mathgamain var stamfar for familien McMahon fra grevskapet Clare i vestlige Irland, det vil si det historiske området Thomond.
Mathgamain var sønn av Cennétig mac Lorcáin fra klanen Dál Cais. Hans far døde i 951 og i en henvisning til hans død ble han kalt for «konge av Tuadmumu», det vil si Thomond. Han ble antagelig etterfulgt av Mathgamains bror Lachtna, men broren døde kun kort tid etter i 953, og det er ikke nevnt noe tittel forbindelse med hans bortgang. I 967 er Mathgamain titulert som «konge av Cashel» i Ulster-annalene. Cashel er en by lengre øst for Thomond. Etter å ha fått avsatt Máel Muad mac Brain, antagelig en gang rundt 970, eller kort tid etter, overtok Mathgamain posisjonen som konge av Mumu eller Munster.
I 967 beseiret han Ivar av Limerick, en norrøn høvding i bystaten Limerick, i slaget ved Sulcoit. Seieren var viktig i å markere autoritet i området. Det er få detaljer om slaget, men det nevnes at Limerick ble plyndret dagen etterpå. Selv om seieren var av stor betydning for Mathgamain og hans klan, synes det som om den var av mindre avgjørende betydning for Ivar og hans norrøne menn og eventuelle irske allierte. De var tilbake to år senere, og ble ikke drevet ut av Munster før i 972.
Mathgamain ble tatt til fange i 976 av Donnubán mac Cathail, prins av Uí Fidgenti, et småkongedømme i nordlige Munster, og som var rival til overhøyheten av hele Munster og som hadde gått inn i en allianse med blant annet Ivar av Limerick for å oppnå dette målet. Donnubán overleverte Mathgamain til sin viktigste allierte, og Mathgamains bitreste fiende: Máel Muad mac Brain, tidligere konge av Munster, som sørget for å få Mathgamain drept.


== Litteratur ==
Annals of Ulster AD 431-1201. CELT: Corpus of Electronic Texts.
Byrne, Francis John: Irish Kings and High-Kings. Batsford, London, 1973. ISBN 0-7134-5882-8
Duffy, Seán (2004). «Brian Bóruma [Brian Boru (c.941–1014)». Oxford Dictionary of National Biography.
Thornton, David E. (1996): «The genealogy of Gruffud ap Cynan» i: Maund, Kerry L. (red.): Gruffudd Ap Cynan: A Collaborative Biography. Boydell & Brewer, Woodbridge. ISBN 0-85115-389-5
Fyrsteekspropriasjon

Fyrsteekspropriasjon (tysk: Fürstenenteignung) var et begrep som oppstod i Weimarrepublikken i kjølvannet av novemberrevolusjonen i 1918. Det inngikk i den pågående politiske debatten om en mulig ekspropriasjon av eiendelene til de tidligere fyrstehusene og hvordan denne skulle fordeles og forvaltes. Disse spørsmålene begynte i revolusjonsmånedene, og varte i de påfølgende år i form av kontraktsforhandlinger og rettssaker mellom fyrstehusene og de ulike delstatene i det tyske rike. Høydepunktet i striden fant sted i første halvdel av 1926 da ét folkekrav (Volksbegehren) ga positivt utfall, mens den påfølgende folkeavstemningen ikke førte frem til en ekspropriasjon uten kompensasjon.
Beauvais

Beauvais er en kommune i departementet Oise i regionen Hauts-de-France nord i Frankrike. Beauvais er hovedstad i departementet. Tidligere het byen Caesaromagnus, senere Bellovacis. Byen har om lag 60 000 innbyggere (2006), hvorav ca en fjerdedel er under 20 år. Beauvais er kjent for sin Cathédrale de Saint-Pierre de Beauvais, påbegynt i 1225, men bygningen av denne er aldri blitt fullført. Byen huser charterflyplassen til landets hovedstad Paris.


== Historikk ==
Caesar erobret byen i år 52 f.Kr og døpte byen Caesaromagnus, som betyr den store Caesar. Beauvais var en viktig galloromansk by frem til ca 300 e.Kr. Fra det 13. til 18. århundre ble byen sentrum for produksjon og eksport av tekstiler, utover det 19. og 20. århundre begynte man med produksjon av keramikk. Beauvais ble utsatt for store ødeleggelser under andre verdenskrig.


== Referanser ==


== Eksterne lenker ==
(fr) Offisielt nettsted 
(en) Beauvais – kategori av bilder, video eller lyd på Commons 
(en) Beauvais – galleri av bilder, video eller lyd på Commons 
Kommunedata INSEE